উত্তরাখণ্ডে তুষারঝড়ে উদ্ধার আরও ১৫ শ্রমিক , খোঁজ মেলেনি বাকি ৮ জনের

উত্তরাখণ্ড: উত্তরাখণ্ডের (Uttarakhand) তুষারঝড়ে (Blizzard) এখনও পর্যন্ত ৪৭ জন শ্রমিককে (Workers) উদ্ধার করা হয়েছে। বাকি আটজনের এখনও খোঁজ মেলেনি। তাদের দ্রুত উদ্ধারের চেষ্টা চালানো হচ্ছে। উত্তরাখণ্ডের মুখ্যমন্ত্রী পুষ্কর সিং ধামীকে (Uttarakhand Chief Minister Pushkar Singh Dhami) ফোন করে উদ্ধারকাজের বিষয়ে খোঁজ খবর নিয়েছেন প্রধানমন্ত্রী নরেন্দ্র মোদি (Pm Narendra Modi)।

শুক্রবার দুপুরে উত্তরাখণ্ডের চামোলি জেলায় বদ্রীনাথের কাছে বদ্রীনাথের মানা গ্রামে ধস নামে। দ্রুত উদ্ধারকাজে নামে সেনা।

পাশাপাশি রয়েছে ইন্দো-তিব্বত সীমান্ত পুলিশ (আইটিবিপি) এবং জাতীয় বিপর্যয় মোকাবিলা বাহিনীর উদ্ধারকারী দলকেও। কিন্তু প্রতিকূল আবহাওয়ার কারণে উদ্ধারকাজে বাধা পড়ছে। দৃশ্যমানতা কমে আসার কারণে হেলিকপ্টার অবতরণ করানো যাচ্ছিল না দুর্ঘটনাস্থলে।

আরও পড়ুন: বাবা-মায়ের থেকে স্বামীকে আলাদা স্ত্রীর, বিবাহ বিচ্ছেদ মঞ্জুর হাইকোর্টের

শনিবার সকালে আবহাওয়ার পরিস্থিতি কিছুটা স্বাভাবিক হতেই হেলিকপ্টার পরিষেবা চালু করা হয়েছে। জোশীমঠে সেনা হাসপাতালে নিয়ে যাওয়ার কাজ চলছে উদ্ধার হওয়া শ্রমিকদের।

ইতিমধ্যেই মানায় তুষারধসে আটকে পড়া ৫৫ জন শ্রমিকের নামের তালিকা প্রকাশ করেছে পুলিশ। উত্তরাখণ্ড, উত্তরপ্রদেশ এবং বিহারের ১১ জন করে শ্রমিক রয়েছেন। হিমাচলের সাত জন, জম্মু ও কাশ্মীরের এক জন এবং পঞ্জাবের এক জন শ্রমিক রয়েছেন। বাকি ১৩ জন শ্রমিকের ঠিকানা এখনও পর্যন্ত জানা যায়নি। ওই ১৩ জনের মধ্যে ১০ জনের পুরো নাম এবং আধার নম্বরও এখনও জানা যায়নি।

চামোলীর জেলাশাসক সন্দীপ তিওয়ারি জানিয়েছেন, উদ্ধার অভিযানের জন্য চারটি হেলিকপ্টার ব্যবহার করা হচ্ছে। এখনও পর্যন্ত ৪৭ জনকে উদ্ধার করা হয়েছে দুর্ঘটনাস্থল থেকে। এদের মধ্যে সাতজনকে যোশীমঠ হাসপাতালে ভর্তি করা হয়েছে। তারা চিকিৎসা চলছে, তিনজনের অবস্থা স্থিতিশীল।

শুক্রবার দুপুরে বদ্রীনাথ থেকে মাত্র তিন কিলোমিটার দূরে মানায় তুষারধস নামে। সেই সময় ওই জায়গাতেই কাজ করছিলেন বিআরও-র বেশ কয়েক জন শ্রমিক। সেই গ্রামেই তাদের একটি ক্যাম্প ছিল। সেই খানে তুষারধস নামে। তড়িঘড়ি উদ্ধারে নামে সেনা। শুক্রবার বিকেল পর্যন্ত ৩২ জন শ্রমিককে উদ্ধার করা সম্ভব হয়। গ্রামে তাঁদের একটি ক্যাম্পও ছিল। ওই ক্যাম্পের কাছেই তুষারধস নামে। শুক্রবার বিকেল পর্যন্ত ৩২ জন শ্রমিককে উদ্ধার করে নিরাপদ স্থানে নিয়ে আসা সম্ভব হয়েছে। শনিবার সকালে হেলিকপ্টার পরিষেবা চালু হতেই আরও ১৫ জনকে উদ্ধার করেছে সেনা।